CORRESPONDANCE DU COMTE DE LEYCESTER. 179 
pour estre très cognu à Vostre Excellence, la syncère affection et 
respect, que monsieur mon mary ha tousiours porté au service de 
Sa Maiesté et ce que pour le maintiennement et advancement de 
la vraye religion reformée, outre la perte de tous noz biens et le 
peu de recognoissance et sobre entretien en respect de nostre 
qualité et estat on nous donne; ains prieray seulement Vostre 
Excellence, que suivant ses propres offres vueille avoir noz affaires 
tellement en recommandation vers Sa Maiesté, que puyssions estre 
assistés et secourus des moyens convenables, jusques à tant qu’au- 
trement en soit pourveu par l'Eternel Créateur, auquel prie, 
Monseigneur, d’octroier Vostre Excellence l’accomplissement de ses 
illustres dézirs et avecq ce très heureux et bon voyage. D’Utrecht 
ce 6ème décembre 1587, stylo antiquo. 
De Vostre Excellence très humble, 
WALBOURG, 
Comtesse de Nuenar. 
LVII. 
Jean, sieur Van der Aa'), au Comte de Leycester. 
Sur les desseins du Comte de Neuenar. 
Urrecut, 6/16 décembre 1587. 
Monseigneur. Depuis le partement de Vostre Excellence de 
ceste ville plusieurs occasions se sont offertes entre Monsieur le 
Conte de Nuenaer et moy quant aux affaires passez en son endroit 
avec Vostre Excellence, le retour de laquelle en Angleterre le 
mect, comme plusieurs aultres, en grande paine à ce que je puis 
veoir. Et pour en escripvre librement à Vostre Excellence, je 
veoys, que la nécessité le contraindra (d’aultant qu'il fault qu’il 
vive) de cercher party à quel pris que ce soit. Pour y prévenir, 
en cas que Sa Maiesté (pour respect principallement de laquelle 
J escripz cestes) ayt intention de se servir dudit seigneur conte 
en cestuy événement, il est temps, voires plus que temps, qu’icelle 
1) Probablement un des fils de Purrrppe van DER Aa, qui était un des vieux 
partisans du Prince d’Oran&e et bailli de Flessingue encore en 1586. 
